OpenLLM-France/wikimedia huggingface dataset:
# Ana María Copado i Amorós

Ana Maria Copado Amorós (Terrassa, Vallès Occidental, 31 de març de 1980) és una jugadora de waterpolo catalana, ja retirada.
Formada al Club Natació Rubí, el 2004 va fitxar pel Club Esportiu Mediterrani. Durant la seva trajectòria esportiva, va jugar en diversos equips de la Lliga espanyola, el CN Montjuïc (2008-10), el CN Sant Andreu (2010-13) i el CN Terrassa (2013-17). Internacional amb la selecció espanyola, va participar en els Campionats del Món de 2005 i 2011, als tornejos preolímpics d'Atenes 2004 i Pequín 2008 i va aconseguir la medalla d'argent als Jocs Olímpics de Londres 2012. Al final de la temporada 2016-17, va retirar-se de la competició. Posteriorment, va incorporar-se com a entrenadora del sènior i cadet femení del Club Natació Granollers.
Entre d'altres reconeixements, va rebre la medalla d'argent (2005) i d'or (2008) de serveis distingits en categoria de la Reial Federació Espanyola de Natació i la medalla extraordinària al mèrit esportiu de 2012 de la Federació Catalana de Natació.

## Referències

* 1 2 «Ana María Copado i Amorós». Enciclopèdia de l'esport català. Barcelona: Grup Enciclopèdia Catalana.
* ↑ Llorens, David. «Olímpica por agotamiento» (en castellà). Mundo Deportivo, 06-08-2012. [Consulta: 6 juny 2020].
* ↑ «La portera Ana Copado, subcampiona olímpica a Londres 2012, es retira als 37 anys». Vilaweb, 27-06-2017. [Consulta: 6 juny 2020].
* ↑ Solé, Ramon. «Ana Copado: “Volem que més nenes practiquin waterpolo a Granollers”». El9Nou.cat, 24-09-2017. [Consulta: 6 juny 2020].
* ↑ «Guardons FCN 2012» ( PDF). FCN, 2012. Arxivat de l'original el 2020-06-06. [Consulta: 6 juny 2020].

## Enllaços externs

* Fitxa d'Ana Copado Amorós - CN Granollers
# Ana María Enríquez de Ribera y Portocarrero

Ana María Luisa Enríquez de Ribera y Portocarrero (Sevilla, 1613-Sanlúcar de Barrameda, 26 de gener de 1645) va ser una noble castellana, que va esdevenir V duquessa d'Alcalá de los Gazules i pel seu matrimoni duquessa consort de Medinaceli.
Era filla de Pedro Girón de Ribera i d'Antonia Portocarrero y Cárdenas, II marquesa d'Alcalá de la Alameda. Era l'hereva de la casa marquesal d'Alcalá de la Alameda, que incloïa també el marquesat de Tarifa i el comtat de Los Molares, però el 1639 va heretar també el ducat d'Alcalá de los Gazules a la mort sense descendència de la seva cosina germana María Enríquez de Ribera y Moura. Va casar-se amb el duc de Medinaceli Antonio Juan Luis de la Cerda y Toledo el 28 de novembre de 1625 a l'església de Santa María Magdalena de Dos Hermanas. Amb aquesta unió les dues cases es van fusionar en el fill d'ambdós, Juan Francisco, amb la incorporació de títols, sinó de terres, edificis i una important biblioteca i que, en definitiva, es van annexionar a la Casa de Medinaceli. El matrimoni va tenir la següent descendència:
* Juan Francisco (1637-1691)
* Tomás Antonio (1638-1692)
* Antonia María Luisa (1635-1670)
* Ana Catalina (?-1696)

## Títols

De 1613 a 1645
* III Marquesa d'Alcalá de la Alameda
De 1639 a 1645
* V Duquessa d'Alcalá de los Gazules
* VIII Comtessa de Los Molares
* VIII Marquesa de Tarifa

## Referències

* 1 2 3 «Fitxa d'Ana María Enríquez de Ribera» (en castellà). Fundació Casa Ducal de Medinaceli. [Consulta: 26 octubre 2015].
* ↑ RAH, 2004, p. 178.
* ↑ Alegre Carvajal, 2014, p. 224.

## Bibliografia

* Alegre Carvajal, Esther. Las villas ducales como tipología urbana (en castellà). Madrid: Ediciones UNED, 2014. ISBN 978-84-362-6876-8.
* RAH «Informe de la Real Academia de la Historia sobre el Archivo de la Casa Ducal de Medinaceli y su relación la de Pilatos...» (en castellà). Boletín de la Real Academia de la Historia. Reial Acadèmia de la Història [Madrid], Tom CCI, 2004.
# Anne Clough

Anne Jemima Clough, més coneguda com a Anne Clough (Liverpool, 20 de gener de 1820- Cambridge, Cambridgeshire, Anglaterra, 27 de febrer de 1892), fou una educadora i feminista anglesa que va ser la primera directora del Newnham College, a Cambridge. Era germana del poeta anglès Arthur Hugh Clough.

## Referències

* ↑ «Anne Jemima Clough | British educator» (en anglès). Encyclopedia Britannica.
# Anastasia Beverly Hills

Anastasia Beverly Hills, també coneguda com ABH, és una empresa de cosmètics estatunidenca, coneguda especialment pels seus productes per a les celles.
La companyia va ser fundada l'any 1997 per Anastasia Soare, d'origen romanès, a Beverly Hills, Califòrnia. La filla de Soare, Claudia Soare, també coneguda com Norvina, és la presidenta de la companyia. El 2018, es va informar que l'empresa tenia un valor de 3.000 milions de dòlars i que tenia més de 200 milions de dòlars d'ingressos operatius.

## Història

Anastasia Beverly Hills va ser fundada el 1997 per Anastasia Soare quan va obrir un famós saló a Beverly Hills. La primera línia de productes de la companyia es va llançar el 2000. La marca s'ha fet famosa pels seus productes per a celles i per introduir un nou mètode de retoc de celles als clients. El mètode pretén trobar l'equilibri, la simetria i la bellesa mitjançant la creació d'arcs que emmarquin perfectament qualsevol fisonomia facial.
Des del seu llançament, Anastasia Beverly Hills ha crescut fins a vendre més de 485 productes a més de 2.000 botigues i a més de 25 països de tot el món.

## Referències

* ↑ «Update: Anastasia Beverly Hills About Us Page.». Anastasia Beverly Hills. Anastasia Beverly Hills. [Consulta: 4 març 2019].
* ↑ Hirsch, Lauren. «TPG Capital nears stake in Anastasia Beverly Hills that could value company at $3 billion». CNBC. NBCUniversal, 08-05-2018. [Consulta: 2 març 2019].
* 1 2 «About Anastasia Beverly Hills». Anastasia Beverly Hills. Anastasia Beverly Hills, n.d.. [Consulta: 2 març 2019].
* 1 2 Berg, Madeline. «America's Newest Beauty Billionaire Built An Empire Targeting Women's Eyebrows.». Forbes. Forbes Magazine. [Consulta: 12 novembre 2018].
# Amanuel Gebrezgabihier

Amanuel Gebrezgabihier Egerzeigzaarhka (Addis Abeba, 17 d'agost de 1994) és un ciclista eritreu. Professional des del 2016 i actualment a l'equip Lidl-Trek. Ha guanyat el campionat nacional en ruta de 2014 i el de contrarellotge de 2019 i 2023.

## Palmarès

* 2014
** Campió d'Eritrea en ruta
** Campió d'Eritrea sub-23 en ruta
** 1r al Tour de Blida i vencedor d'una etapa
** Vencedor d'una etapa al Tour de Constantina
* 2015
** Campió d'Eritrea sub-23 en ruta
** 1r al Tour de Constantina
* 2016
** Campió d'Àfrica sub-23 en ruta
** Campió d'Àfrica en contrarellotge per equips (amb Elias Afewerki, Tesfom Okbamariam i Mekseb Debesay)
* 2017
** Campió d'Àfrica en contrarellotge per equips (amb Meron Abraham, Awet Habtom i Meron Teshome)
* 2018
** 1r al Campionat d'Àfrica en ruta
** Campió d'Àfrica en contrarellotge per equips (amb Mekseb Debesay, Metkel Eyob i Saymon Musie)
* 2019
** Campió d'Eritrea en contrarellotge
* 2023
** Campió d'Eritrea en contrarellotge

### Resultats a la Volta a Espanya

* 2018. 37è de la classificació general
* 2019. Abandona (18a etapa)
* 2023. 82è de la classificació general

### Resultats al Giro d'Itàlia

* 2019. 45è de la classificació general
* 2020. 54è de la classificació general
* 2021. 63è de la classificació general
* 2023. No surt (16a etapa)

## Referències

* ↑ «Trek - Segafredo». UCI.org. Union Cycliste Internationale. Arxivat de l'original el 2 gener 2021. [Consulta: 2 gener 2021].
* ↑ «Ghebreigzabhier, Tiberi, and Skjelmose Jensen join Trek-Segafredo through 2022». Plantilla:Ct. Trek Bicycle Corporation, 11-11-2020 [Consulta: 11 novembre 2020].
* ↑ «Championnat d'Érythrée - CLM : Amanuel Ghebreigzabhier remporte le titre» (en francès), 28-06-2019. [Consulta: 25 juliol 2023].
* ↑ Martin, Chantal. «Championnats nationaux 2023 : Amanuel Ghebreigzabhier triomphe en Erythrée, Yuma Koishi au Japon» (en francès), 24-06-2023. [Consulta: 25 juliol 2023].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Amanuel Gebrezgabihier a ProCyclingStats
# Amanullah

Amanullah (1892-21 de setembre de 1961) fou emir i des de 1926 rei de l'Afganistan.
Era el tercer fill de l'emir Habibullah assassinat el 20 de febrer de 1919. Llavors Amanullah era governador de Kabul i tenia el control de l'exèrcit i el tresor reial i es va imposar com a successor contra les pretensions del seu oncle Nasrullah, sent proclamat el 13 d'abril. Llavors el nou emir va declarar la guerra santa als britànics sota consell del seu sogre l'influent ideòleg Mahmud Tarzi, amb la filla del qual, Torayya, s'havia casat el 1914. La tercera guerra angloafganesa (3 de maig a 3 de juny de 1919) va portar al tractat de Rāwalpindi (agost de 1919) que va garantir la independència completa de l'Afganistan i al posterior tractat final de 1921.
Va obrir llavors una sèrie de reformes socials, econòmiques, militars i polítiques. Entre 1919 i 1923 va confirmar els codis legals fins a la constitució de 9 d'abril de 1923; entre 1924 i 1926 va efectuar profundes reformes militars i altres: servei militar per sorteig, educació en establiments religiosos amb l'educació pagada en espècie, establiment del primer pressupost, es van fundar indústries i es van donar incentius fiscals a l'agricultura; la poligàmia fou desaconsellada i l'esclavatge prohibit; l'educació va rebre una gran empenta i es va iniciar un programa d'obres públiques. Es va iniciar la construcció d'una nova capital administrativa anomenada Dar al-Aman, prop de Kabul. La reforma militar no va reeixir, però l'econòmica sí.
El 1924 es van revoltar els mangal i altres tribus i la rebel·lió fou difícil de sufocar. El 1927 i 1928 va viatjar a Europa i va tornar encara més convençut d'una ràpida modernització i el 1928 va anunciar una nova onada de reformes però a començament del 1929 va esclatar una revolta generals dels paixtus a l'est i els tadjiks al nord, tots contra les reformes; el seu govern es va enfonsar i va fugir a Itàlia el juny de 1929 on va morir el 1961.

## Bibliografia

* A. Ahmad, The Fall of Amanullah, manuscrit a l'arxiu de la Biblioteca de l'Oficina de l'Índia a Londres, 1929.
* I. A. Shah, The Tragedy of Amanullah, Londres, 1933.
# Amanç de Rodés

* Per a altres significats, vegeu «Sant Amand».
Amanç o Amanci de Rodés (Sud de França?, s. V - Rodés, Avairon, ca. 487) fou el primer bisbe de la diòcesi de Rodés (Avairon). És venerat com a sant per diverses confessions cristianes.

## Biografia

Segons Sidoni Apol·linar, Rodés havia tingut bisbes més antics, però el primer esmentat amb aquest títol és Amanç, al segle v. Va rebre la missió de restaurar la comunitat cristiana de Rodés després de la destrucció que hi havien fet les invasions bàrbares. Amanç va tornar a predicar-hi i a reevangelitzar la zona, que la tradició volia evangelitzada ja per Sant Marcial de Llemotges. Es convertiria així en el fundador de la diòcesi. No es coneix res més de la seva vida.

## Veneració

És el patró de la diòcesi i la ciutat. Altres llocs prenen el seu nom, a partir de capelles fundades en honor seu, com Sent Chamas (Boques del Roine) o el veïnat de Sant Amanç (Sant Feliu de Guíxols), format al voltant del santuari del sant, que existia des del segle xiii i que, beneït el 1649, fou abandonat.
Té també una església dedicada al veïnat de Sant Amanç d'Anglès que existia el 1019 com a parròquia que posteriorment fou annexada a la parròquia de Sant Martí Sapresa.

## Referències

* 1 2 «Diocese of Rodez» (en anglès). Catholic Encyclopedia. Wikisource, 1913. [Consulta: 16 desembre 2019].
* ↑ Zaragoza Pascual, Ernest. Recull de documents i articles d'història guixolenca. vol. 3. Publicacions de l'Abadia de Montserrat, 2007, p. 25.
* ↑ «Sant Amanç». Gran Enciclopèdia Catalana. Grup Enciclopèdia Catalana. [Consulta: 16 desembre 2019].
# Andrej Kvašňák

Andrej Kvašňák (Košice, 19 de maig de 1936 - Praga, 18 d'abril de 2007) fou un futbolista eslovac de la dècada de 1960.
Fou 47 cops internacional amb la selecció txecoslovaca amb la qual participà en la Copa del Món de Futbol de 1962 i al de 1970.
Pel que fa a clubs, defensà els colors de Sparta Prague i Racing Mechelen.

## Referències

* ↑ Obituary at UEFA.com
* ↑ «Obituary». Arxivat de l'original el 2012-07-22. [Consulta: 11 novembre 2018].
* ↑ Andrej Kvašňák - estadístiques internacionals al lloc web de l'Associació de Futbol de la República Txeca (txec)
* ↑ Andrej Kvašňák a National-Football-Teams.com (anglès)
# Andreu Vidal Mut

Andreu Vidal Mut, conegut com a Pedregar, (Llucmajor, Mallorca, 1859-1932), fou un glosador mallorquí.
L'estil d'Andreu Vidal era la improvisació, gràcies al qual pogué participar en nombrosos combats de gloses. Només s'ha conservat una petita part de la seva obra gràcies a les transcripcions que en feren alguns dels seus familiars. Les seves gloses eren de temàtica diversa, carregades d'humor i sàtira. També és autor de dècimes desbaratades i de diverses cançons escrites en castellà.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 18. Palma: Promomallorca, p. 32. ISBN 84-8661702-2.
# Andrés Bello

Andrés Bello (Caracas, 29 de novembre de 1781 - Santiago de Xile, 15 d'octubre de 1865) va ser un destacat filòleg de la llengua castellana i polític proper a l'esquerra i la revolució de Venezuela. Va ser professor de Simón Bolívar i va contribuir de manera decisiva a la redacció del Codi civil de Xile.
Entre les seves obres de lingüística, destaca la seva proposta de reforma ortogràfica nomenada Ortografia de Bello, on elimina les ambigüitats d'algunes grafies per fer-les correspondre a un sol so, i les anàlisis gramaticals i retòriques sobre el castellà.

## Referències

* ↑ «Andrés Bello». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Literatura llatinoamericana
# Antoni Ribas i Grau

Antoni Ribas i Grau (Manresa, 1896 - 1957) fou un comerciant català i republicà d'idees socialistes. Va ser membre de la Junta de Govern Republicana Provisional de Manresa, del 14 d'abril de 1931, i segon tinent d'alcalde i president de la Comissió d'Hisenda del primer ajuntament republicà (1931). Contribuí a la creació del Conservatori Municipal de Música de Manresa. Publicà una rondalla titulada L'angelet que no reia, amb una trentena de dibuixos expressos fets per Joan Vilanova, i llegà un manuscrit molt breu de les seves memòries titulat Mig segle d'història manresana.

## Referències

* ↑ Joaquim Aloy, Jordi Basiana i Pere Gasol La República a Manresa en un clic (1931-1936) Arxivat 2016-03-03 a Wayback Machine. sota llicència Creative Commons
# Archbold

Archbold és una vila dels Estats Units a l'estat d'Ohio. Segons el cens del 2000 tenia 4.290 habitants.

## Demografia

Segons el cens del 2000, Archbold tenia 4.290 habitants, 1.717 habitatges, i 1.167 famílies. La densitat de població era de 389,7 habitants/km².
Dels 1.717 habitatges en un 33% hi vivien nens de menys de 18 anys, en un 58% hi vivien parelles casades, en un 7,3% dones solteres, i en un 32% no eren unitats familiars. En el 29,8% dels habitatges hi vivien persones soles el 15,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 3,05.
Per edats la població es repartia de la següent manera: un 26,4% tenia menys de 18 anys, un 7,1% entre 18 i 24, un 26,3% entre 25 i 44, un 20,1% de 45 a 60 i un 20% 65 anys o més.
L'edat mediana era de 38 anys. Per cada 100 dones de 18 o més anys hi havia 83,9 homes.
La renda mediana per habitatge era de 43.155 $ i la renda mediana per família de 52.050 $. Els homes tenien una renda mediana de 37.243 $ mentre que les dones 25.990 $. La renda per capita de la població era de 21.971 $. Aproximadament l'1,8% de les famílies i el 4,4% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Archbold». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Archbold». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Anthony (Kansas)

Anthony és una població dels Estats Units a l'estat de Kansas. Segons el cens del 2000 tenia 2.440 habitants.

## Demografia

Segons el cens del 2000, Anthony tenia 2.440 habitants, 1.059 habitatges, i 659 famílies. La densitat de població era de 615,7 habitants per km².
Dels 1.059 habitatges en un 28,7% hi vivien nens de menys de 18 anys, en un 51% hi vivien parelles casades, en un 7,7% dones solteres, i en un 37,7% no eren unitats familiars. En el 34,8% dels habitatges hi vivien persones soles el 21,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,8% tenia menys de 18 anys, un 7,5% entre 18 i 24, un 21,9% entre 25 i 44, un 20,7% de 45 a 60 i un 24,1% 65 anys o més.
L'edat mediana era de 41 anys. Per cada 100 dones de 18 o més anys hi havia 84,3 homes.
La renda mediana per habitatge era de 24.730 $ i la renda mediana per família de 37.321 $. Els homes tenien una renda mediana de 27.042 $ mentre que les dones 17.604 $. La renda per capita de la població era de 14.540 $. Entorn del 12,8% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Anthony». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Anthony». American Fact Finder. Oficina del Cens dels Estats Units, 12-01-2010.
# Archistes

Archistes és un gènere de peixos pertanyent a la família dels còtids.

## Taxonomia

* Archistes biseriatus (Gilbert & Burke, 1912)
* Archistes plumarius (Jordan & Gilbert, 1898)

## Referències

* ↑ The Taxonomicon (anglès)
* ↑ Gilbert, C. H. & C. V. Burke, 1912. Fishes from Bering Sea and Kamchatka. Bull. Bur. Fish. v. 30 (for 1910): 31-96.
* ↑ Jordan, D. S. & B. W. Evermann, 1898. The fishes of North and Middle America: a descriptive catalogue of the species of fish-like vertebrates found in the waters of North America, north of the Isthmus of Panama. Part II. Bull. U. S. Natl. Mus. Núm. 47: i-xxx + 1241-2183.
* ↑ BioLib (anglès)
* ↑ AQUATAB
* ↑ Catalogue of Life Arxivat 2016-03-04 a Wayback Machine. (anglès)
* ↑ World Register of Marine Species (anglès)
# Antoni Łyko

Antoni Andrzej Łyko (Krakow, 27 de maig de 1907 - Auschwitz, 3 de juny de 1941) fou un futbolista polonès de la dècada de 1930.
Pel que fa a clubs, defensà els colors del Wisła Kraków. Fou internacional amb la selecció de Polònia, amb la que disputà el Mundial de 1938. Va morir al camp de concentració d'Auschwitz.

## Referències

* 1 2 Perfil a eu-football.info
* ↑ Andrzej Gowarzewski : "Fuji Football Encyclopedia. History of the Polish National Team (1) White and Red " ;GiA Katowice 1991 ISBN 83-900227-0-2
# Apastamba

Apastamba (Índia, p. segle VII aC - p. segle VII aC) va ser un matemàtic indi del segle VII aC. No es coneix res de la seva vida. Els historiadors tampoc estan d'acord en la datació de la seva obra que alguns daten el 600 aC i altres un segle o dos segles després. És probable que fos un clergue de la religió veda.
És conegut per haver escrit un Sulba Sutra. Els Sulba Sutres eren llibres sobre la construcció d'altars i sobre les formes dels llocs i focs rituals per als sacrificis. Escrits en forma d'aforismes, abordaven temes com la conversió d'espais circulars en quadrats amb la mateixa superfície o la construcció de quadrats sobre la diagonal d'un altre quadrat, etc.
El Sulba Sutra d'Apastamba està dividit en sis capítols, conté 223 sutres o aforismes i presenta essencialment el mateix contingut que el de Baudhayana.
Tot i tenir el mateix contingut que el Sulba Sutra de Baudhayana, conté algunes característiques originals que val la pena esmentar:
L'estil aforístic dels Sulba Sutres només proporciona fórmules per a fer determinades construccions sense explicar el procediment d'obtenció d'aquestes fórmules (el que avui anomenaríem una demostració). Això no obstant, Apastamba, en alguns passatges (com a la sutra 5.7) mostra raonaments comparables a una demostració.
A les sutres 5.2 a 5.6, proporciona una llista de ternes pitagòriques i mostra la seva utilització en la construcció de triangles rectangles. La llista de ternes, a part de la coneguda $3,4,5$, inclou les següents:
$5,12,13$
$12,16,20$
$8,15,17$
$15,20,25$
$12,35,37$
$15,36,39$
$5/2,6,13/2$
$15/2,10,25/2$

## Referències

* ↑ Pingree, 1981, p. 4.
* ↑ Pingree, 1981, p. 6.
* ↑ Knudssen, 2011, p. 63.

## Bibliografia

* Knudssen, Toke Lindegaard. «On the Application of Areas in the Sulbasutras». A: Yadav, B.S i Mohan, Man (eds.). Ancient Indian Leaps into Mathematics (en anglès). Nova York: Birkhauser, 2011, p. 63-74. ISBN 978-0-8176-4694-3.
* Kulkarni, R.P. «The Value of π Known to Sulbasutrakaras» (en anglès). Indian Journal of History of Science, Vol. 13, Num. 1, 1978, pàg. 32-41. ISSN: 2454-9991.
* Pingree, David. Jyotihsastra: Astral and Mathematical Literature (en anglès). Wiesbaden: Otto Harrassowitz, 1981. ISBN 3-447-02165-9.
* Selin, Helaine (ed.). Encyclopaedia of the History of Science, Technology, and Medicine in Non Western Countries. Dordrecht: Kluwer Academic Publishers, 1997. ISBN 0-7923-4066-3.
El text de tots els Sulba Sutra ha estat editat (traduït a l'anglès) a:
* Sen, Samarenda Nath i Bag, Amulya Kumar The Śulbasūtras of Baudhāyana, Āpastamba, Kātyāyana and Mānava with Text, English Translation and Commentary. Indian National Science Academy, 1983. (anglès)

## Enllaços externs

* O'Connor, John J.; Robertson, Edmund F. «Apastamba» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Apomatoceros alleni

Apomatoceros alleni és una espècie de peix de la família dels tricomictèrids i de l'ordre dels siluriformes.

## Morfologia

* Els mascles poden assolir 14,6 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica: conca del riu Amazones.

## Referències

* 1 2 3 FishBase (anglès)
* ↑ De Pínna, M.C.C. i W. Wosiacki, 2003. Trichomycteridae (pencil or parasitic catfishes). p. 270-290. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB